27/04/2017 | Administración LocalMunicipal
Santiago de Compostela
Servizo de Contratación
Servizo de dinamización e mediación sociocultural da rede de centros cívicos do Concello de Santiago de Compostela

OBXECTO DO CONTRATO: Servizo de dinamización e mediación sociocultural da rede de centros cívicos do Concello de Santiago de Compostela. REFERENCIA DO EXPEDIENTE: CON/57/2016. TIPO DE LICITACIÓN: 945.291,27 euros/ano PRAZO DE EXECUCIÓN: Establécese un prazo de execución de dous anos. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, ata o día 2 de xuño de 2017. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Son os sinalados no artigo 10.3 do prego de cláusulas administrativas.10.3.- Criterios de adxudicación: 10.3.1.- CRITERIOS DE ADXUDICACIÓN NON AVALIABLES MEDIANTE CIFRAS OU PORCENTAXES 1) Integridade e coherencia da proposta de organización técnica así como a súa adecuación ao servizo (ata 10 puntos). – Organigrama da Rede (ata 2 puntos). – Lista de tarefas (ata 1 punto). – Diagrama de GANTT (ata 1 punto). – Protocolo interno de comunicación (ata 1 punto). – Plan externo de comunicación (ata 2 puntos). – Plan ou sistema de control de calidade (ata 2 puntos). – Plan ou medidas de igualdade de xénero (ata 1 punto). 2) Integridade e coherencia do programa así como a súa adecuación ao modelo deseñado nos pregos (ata 15 puntos). – Memoria (ata 3 puntos). – Programación (ata 12 puntos). 3) Integridade e calidade do sistema informático ofertado así como a súa adecuación á xestión do servizo (ata 5 puntos): – Integridade do sistema, 1 puntos – Calidade do sistema, 1 puntos – Adecuación á xestión do servizo, 3 puntos.4) Melloras non avaliables mediante cifras ou porcentaxes (até 10 puntos). As propostas deberán conter necesariamente un orzamento detallado de execución con aportación de facturas proforma e xustificación adecuada e suficiente, constituír unha achega complementaria con relación aos requisitos básicos do prego de prescricións técnicas, e no tocante á do sistema de información, ser ademais significativa desde o punto de vista económico. – Derivadas da análise estratéxica (ata 5 puntos). Consistirán na proposta de accións concretas de mellora do servizo dirixidas a corrixir as debilidades descritas na cláusula 2 do prego de prescricións técnicas. A proposta referirá como mínimo unha acción anual de mellora para cada un dos cinco apartados da devandita cláusula, totalizando dez accións a desenvolver durante os dous primeiros anos de vixencia do contrato. Valorarase a viabilidade, materialización e eficacia das accións propostas ata 0,2 puntos cada unha. – No sistema de información asociado (ata 3 puntos). Consistirá na proposta de modificacións con relación ao sistema de información asociado co que se debe dotar ao servizo, que signifiquen melloras con relación ás condicións e características mínimas enumeradas no Anexo IV do prego de prescricións técnicas. Valoraranse as seguintes en razón da usabilidade e accesibilidade da ferramenta de cara aos usuarios: - Utilización de smartphones que conten coa tecnoloxía NFC para identificación e pagamento (1 punto). - Incorporación de App para a plataforma iOS (1 puntos). - Subministración dun número complementario de tarxetas de usuario ata un máximo de 10.000 (ata 1 puntos). – Deseño dunha experiencia de novas formas de xestión sociocultural en instalacións cívicas e comunitarias (ata 2 puntos). Consistirán na elaboración dunha memoria descritiva dunha experiencia innovadora de autoxestión ou xestión colaborativa con participación activa da cidadanía, e na súa adaptación a unha ou varias das instalacións municipais con vistas a implantala durante o primeiro ano de vixencia do contrato e co horizonte da súa consolidación e/ou ampliación en anos sucesivos. Valorarase o rigor, a coherencia, a adecuación ao modelo de servizo descrito nos pregos e a súa aplicabilidade de cara á súa implantación como experiencia piloto nalgún dos centros da Rede. As empresas que non acaden un limiar mínimo de 25 puntos nos criterios avaliables mediante xuízos de valor quedarán eliminadas do proceso de adxudicación por entender que as súas ofertas non reúnen requisitos mínimos de calidade.10.3.2.- CRITERIOS DE ADXUDICACIÓN AVALIABLES MEDIANTE CIFRAS 1) Prezo. Rebaixa que a oferta económica supón sobre o orzamento de licitación. A oferta económica máis baixa valórase en 50 puntos e o resto consonte a seguinte fórmula: (oferta máis baixa / oferta a valorar) x 50.2) Melloras. Ampliación da bolsa de horas de subcontratación até un máximo de 4.800 horas anuais. A oferta máis alta valórase en 10 puntos e o resto consonte á seguinte fórmula: ((oferta a valorar-1)/oferta máis alta) x 10 GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 24 de abril de 2017. O ALCALDE Asdo.: Martiño Noriega Sánchez